Cinematographia

Le cinematographia [tsi-ne-ma-to-gra-fía] o simplemente cinema, o cine, es communmente denominate le septime arte. 
Su historia comencia al fin del 19ne seculo, quando le fratres Lumière 
filmava le sortita de obreros ab un fabrica francese.

Cinema es un medio que usa technologias pro crear picturas mobile, usualmente con sonos accompaniante. Le termino es un abbreviation de "cinematographo" (del greco kinema, movimento, e graphein, scriber).

Le cinema moderne initiava in 1892, Léon Bouly deponeva un patente pro un apparato a que ille dava iste nomine. Como in tote le methodos artistic, un obra cinematographic – o film – es generalmente destinate a un publico, assemblate in le occurrentia in un loco de exploitation dedicate, illo mesme sovente denominate "cinema" per metonymia.

 Definitiones 

Le cinematographia  es le technica de projectar photogrammas de forma successive pro dar le impression de movimento del imagines. Como forma de registrar eventos o narrar historias, illo constitue un arte. Illo communmente se denomina le septime arte, malgrado que illo es chronologicamente posterior al photographia e al comic. Illo es simultaneemente un importante industria in paises como le Statos Unite o India.

A causa del diversitate del films e del libertate de creation, il es difficile definir le cinema de hodie.

Le principio de un historia con imagines in movimento non defini le totalitate del cinema. Il existe de facto films sin "historia", como le films experimental, le documentarios, o le films poetic o abstracte.

Le parola "cinema" designa equalmente le salas o complexos de salas in le quales le films es diffundite. Iste ambiguitate totevia non crea problemas (compara "television" que designa e le medio e le contento).

Le cinema es sovente denominate le septime arte, como le prestation del actores es denominate le octave arte, e le banda designate le none arte. Vide super iste subjecto le articulo super le arte.
 Historia 

Le prime projection cinematographic pagante habeva loco le 28 de decembre 1895 in le Salon Indien del Grand Café in Paris, con notabilemente le film La Sortie de l'usine Lumière à Lyon. Isto es le initio del cinema commercial e del industria cinematographic. Le cinema deveniva tosto un arte popular. Multo rapidemente, le fratres Lumière inviava filmatores trans le mundo pro reportar le scenas del vita de tote le dies. Isto es le initio del cinema de actualitates.

In le prime attacco contra le libertate del pressa, le operator de Lumière, Félix Mesguich, esseva arrestate in New York in 1897 filmante un battalia de ballas de nive. In le quadro del guerra de patentes initiate per Edison, tote le industria cinematographic cadeva sub le monopolio de "Trust Edison" usque a 1918.

Precursor del effectos special, del cinema de fiction, de un cinema theatral e de un cinema poetic, Georges Méliès, illusionista de formation, realisava le prime functiones dotate de effectos special in trompe-l'œil (le Voyage dans la lune (1902) inter alteres).

In le annos 1910, le cineasta american David Wark Griffith codificava le principios del linguage cinematographic classic (montage alternate, variation del punctos de vista, insertion de grande planos in le scenas distante, campo-contracampo, etc.)
Usque al fin del annos 1920, necun banda sonor accompaniava le imagine super le pellicula. Il habeva alora sovente un o plure musico(s) presente in le sala de projection qui accompaniava le films: on parla alora de cinema mute (pro le films narrative) o de cinema visual (pro le films de arte, le cinema pur), le dialogos del films narrative essente retranscribite per "cartones" appellate "intertitulos", texto typographiate inserite in le film. Le films narrative de alora esseva sovente accompaniate per un musico o mesmo un orchestra complete, e esseva projicite in salas immense: le salas actual es in medio duo a quatro vices plus parve que al epocha. Le musico habeva a vices un partition precise a interpretar, o se inspirava liberemente al besonio super arias cognoscite (de operas italian per exemplo).

Le annos 1920 con le vanguardia es le veritabile initio del futur "cinema experimental" de que on pote datar le nascentia per exemplo con le "Manifesto del cinematographia futurista" (1916) e le dadaismo: artistas apprendeva de iste medio nascente que es le cinema, tales como Fernand Léger, Man Ray, Germaine Dulac, Walter Ruttmann, Hans Richter, Viking Eggeling, etc. assi que cineastas como René Clair, Henri Chomette, Dziga Vertov, Joris Ivens.

Numerose tentativas ha essite facite pro synchronisar le sono e le imagine, per exemplo fixante le projector con le sononographo. Le sono ha determinate le cadentia de projection anteriormente aleatori (16, 18, 25 imagines per secunda secundo le bracio del operator de camera qui tornava le manivella, lo que provocava un acceleration del movimento quando illos esseva projicite al velocitate standard actual de 24 imagines per secunda).

A partir de Chanteur de Jazz in 1927, sonos (de musica, pois de dialogos e de effectos sonor) pote esser registrate e reproducite durante le projection.

Con le crise economic de 1929, le numero de spectatores diminueva in le salas: le "majores" (grande companias de production) de Hollywood decideva de crear un billet duple. Pro le precio de un entrata, le spectatores poteva vider duo films: un grande (in le serie A) e un parve. Isto es le initio del films de serie B, de que le principal objectivos es esser minus car a producer, rapide a facer, non troppo longe (inter 50 e 70 minutas) e lucrative.

Un del numerose films innovative del epocha esseva un film de propaganda nazi, "Olympia", un presentation del Jocos Olympic in Berlin in 1936, glorificante le populo german e le pretendite "racia aryan". Le realisatrice, Leni Riefenstahl, mitteva pro le prime vice cameras super grues e creava le stilo e le adjustamento de films o reportages sportive (Triumph des Willens es un exemplo notabile).

Le evolutiones technic major esseva successivemente le arrivata del color e del formatos large in le annos 1950 (a fin de dar plus de amplitude al spectaculo pro facer concurrentia al television), del formatos stricte, le alleviation del material que permitte le avantiamento del cinema experimental, del cinema documentari, e le nascentia del Nouvelle Vague (nove unda) in Francia, le arrivata del synthese de imagines informatic in le annos 1990 e le arrivata del sono digital in le mesme periodo.

 Processo e industria cinematographic 

 Applicationes 

 Historia del cinematographia como industria e technica 

Le prime passos del cinematographia esseva prendite al fin del 19ne seculo.
 Technicolor
 le prime film parlate:
 1927 - "Le cantator de jazz" 
 Le influentia del television

 Historia del cinematographia como arte e spectaculo 
Il esseva le 28 de decembre 1895 quando le fratres Lumière projectava publicamente le sortita de obreros de un fabrica francese.
 Vide etiam 
 Animation cinematographic
 Photographia
 Theatro
 Actores
Film

Categoria:Cinema